
Mbi vlefshmërinë e licencës së subjektit “TV kabllor synej”

Këshilli Kombëtar i Radios dhe Televizionit, i përbërë nga:

Mesila Doda (Demi)				Kryetare
Artan Zeneli					Anëtar
Detar Hysi					Anëtar
Alban Karapici					Anëtar
Gent Ibrahimi					Anëtar
Sami Neza					Anëtar

Pasi mori në shqyrtim çështjen me:
Objekt: Mbi vlefshmërinë e licencës së subjektit “Tv kabllor Synej”
Baza ligjore: Neni 7 pika 21, neni 33 pika 5 të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, i ndryshuar, si dhe vendimi nr.708, datë 16.7.2008 “Mbi vlefshmërinë e licencës së subjektit “Tv kabllor Synej”,

Vëren se:

Këshilli Kombëtar i Radios dhe Televizionit, me vendimin nr.487,datë 17.7.2006, ka licencuar subjektin fizik z.Gramoz Ismaili për televizionin privat kabllor “Tv kabllor Synej” me nr.licence 046/RTVK, duke e autorizuar të funksionojë si operator televiziv privat kabllor, për një periudhë prej 6 vjetësh nga data e hyrjes në fuqi të licencës.
Me vendimin nr.708, datë 16.7.2008 “Mbi vlefshmërinë e licencës së subjektit “Tv kabllor Synej””, KKRT-ja vendosi të paralajmërojë këtë subjekt për pavlefshmëri të licencës, pasi nuk kishte shlyer pagesën vjetore për licencë për vitin 2007.
Lidhur me këtë vendim, subjekti “Tv kabllor Synej” u njoftua nga KKRT-ja me shkresën nr.642 prot., datë 23.7.2008.
Sipas pikës 2 të vendimit të sipërcituar, ky subjekt kishte të drejtë që brenda 30 ditëve të parashtronte pretendimet e tij lidhur me këtë vendim, por deri tani, KKRT-ja vëren se, edhe pse kanë kaluar më shumë se 30 ditë, subjetkti “Tv kabllor Synej” nuk ka depozituar asnjë pretendim lidhur me vendimin në fjalë.
KKRT-ja konstaton se subjekti “Tv kabllor Synej” nuk ka shlyer pagesën vjetore për licencë për vitin 2007 dhe se në bazë të nenit 33, pika 5, të ligjit nr.8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, KKRT ka të drejtë të bëjë të pavlefshme licencën “…kur kërkuesi nuk e tërheq licencën ose nuk realizon detyrimet financiare të parashikuara me ligj pas 90 ditëve nga momenti kur merr dijeni zyrtarisht për miratimin e saj”.

PËR KËTO ARSYE,

Këshilli Kombëtar i Radios dhe Televizionit, në mbështetje të nenit 7 pika 21 dhe nenit 33 pika 5 të ligjit nr.8410,datë 30.9.1998 “Për radion dhe televizionin publik e privat në Republikën e Shqipërisë” të ndryshuar, si dhe vendimit nr.708, datë 16.7.2008 “Mbi vlefshmërinë e licencës së subjektit “Tv kabllor Synej”,

Vendosi:

1. T’i heqë licencën subjektit televiziv privat kabllor “Tv Synej”.
2. Licenca nr.046/RTVK bëhet e pavlefshme.
3. Subjekti “Tv kabllor Synej” detyrohet të ndërpresë menjëherë transmetimin.
4. Subjekti ka të drejtën e ankimit në gjykatë.
5. Ngarkohet administrata e KKRT-së për zbatimin e këtij vendimi.
6. Ky vendim hyn në fuqi menjëherë dhe botohet në Fletoren Zyrtare.

Kryetare
Mesila Doda (Demi)
